《甘露》
宋代·陈岩肖

负土筑新阡，松楸手亲艺。
结庐居墓傍，猿鹤为垂涕。
屈批几星霜，精诚动天帝。
三宵神泽零，霏霏洒松盖。
晓看岁寒枝，厌浥满苍翠。
初含红日光，颗颗金珠缀。
味分饴蜜甘，香夺芝兰气。
亭午若凝脂，青丝系千穗。
赤城千里传，冠盖日相继。

作者简介：（1110前—1174后）宋婺州金华人，一作东阳人，字子象，号西郊野叟。陈阙子。高宗绍兴八年以任子中词科。累官兵部侍郎。有《庚溪诗话》。